Document ID: 31995R1734

KOMISSION ASETUS (EY) N:o 1734/95,
annettu 14 päivänä heinäkuuta 1995,
sokerijuurikkaan vähimmäishintojen sekä tuotantomaksujen ja lisämaksun erityisen maatalouden muuntokurssin vahvistamisesta markkinointivuodeksi 1994/1995 sokerialalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon erityisistä yksityiskohtaisista säännöistä maatalouden muuntokurssin soveltamiseksi sokerialalla 30 päivänä kesäkuuta 1993 annetun komission asetuksen (ETY) N:o 1713/93 (1), sellaisena kuin se on viimeksi muutettuna asetuksella (EY) N:o 2926/94 (2), ja erityisesti sen 1 artiklan 3 kohdan,
sekä katsoo, että
asetuksen (ETY) N:o 1713/93 1 artiklan 1 kohdassa säädetään, että sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (3), sellaisena kuin se on viimeksi muutettuna asetuksella (EY) N:o 1101/95 (4), 5 artiklassa tarkoitetut sokerijuurikkaan vähimmäishinnat sekä mainitun asetuksen 28 artiklassa tarkoitetut tuotantomaksut ja 28 a artiklassa tarkoitettu lisämaksu muunnetaan kansallisiksi valuutoiksi käyttäen erityistä maatalouden muuntokurssia, joka on yhtä suuri kuin kyseisenä markkinointivuonna sovellettujen maatalouden muuntokurssien pro rata temporis -keskiarvo; tämä erityinen maatalouden muuntokurssi on vahvistettava kyseisen markkinointivuoden päättymistä seuraavan kuukauden aikana,
sokerialalla 1 päivästä helmikuuta 1995 30 päivään kesäkuuta 1995 siirtymätoimenpiteenä sovellettavista ecuina vahvistetuista hinnoista ja määristä, joihin sovelletaan asetuksen (ETY) N:o 3813/92 13 artiklassa säädettyä korjaustekijää, 17 päivänä helmikuuta 1995 annetussa komission asetuksessa (EY) N:o 332//95 (5) määritellään erityisesti sokerijuurikkaan vähimmäishinnat; tämän vuoksi tämän asetuksen liitteessä esitettyjä maatalouden muuntokursseja sovelletaan sokerijuurikkaan vähimmäishintoihin sekä tuotantomaksuihin ja tarvittaessa lisämaksuun muutettuina korjaustekijällä 1,207509,
markkinointivuonna 1994/1995 sokerin tuotanto Itävallassa, Suomessa ja Ruotsissa tapahtui kokonaisuudessaan ennen 1 päivää tammikuuta 1995 voimassa olleiden kansallisten järjestelmien mukaisesti; Itävallan, Suomen ja Ruotsin liittymisen edellyttämistä siirtymätoimenpiteistä sokerialalla 21 päivänä joulukuuta 1994 annetun komission asetuksen (EY) N:o 3300/94 (6) 1 artiklan 1 kohdassa säädetään, että asetuksen (ETY) N:o 1785/81 28 ja 28 a artiklaa ei sovelleta Itävallassa, Suomessa ja Ruotsissa markkinointivuoden 1994/1995 aikana tuotettuihin sokerimääriin; tämän vuoksi ei ole tarpeen vahvistaa erityisiä maatalouden muuntokursseja näille kolmelle jäsenvaltiolle, ja
näiden säännösten soveltamisesta seuraa, että markkinointivuodelle 1994/1995 on vahvistettava sokerijuurikkaan vähimmäishintojen sekä tuotantomaksujen ja tarvittaessa lisämaksun erityinen maatalouden muuntokurssi eri kansallisissa valuutoissa tämän asetuksen liitteen mukaisesti,
ON ANTANUT TÄMÄN ASETUKSEN:
1 artikla
Vahvistetaan tämän liitteen mukaisesti kaikissa kansallisissa valuutoissa markkinointivuodelle 1994/1995 erityinen maatalouden muuntokurssi, jota käytetään asetuksen (ETY) N:o 1785/81 5 artiklassa tarkoitettujen sokerijuurikkaan vähimmäishintojen sekä saman asetuksen 28 artiklassa tarkoitettujen tuotantomaksujen ja tarvittaessa 28 a artiklassa tarkoitetun lisämaksun muuntamiseen.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1995.

Labels: 2
15
17
6